Ευρωπαϊκά σύμβολα

Το Συμβούλιο της Ευρώπης έχει αναπτύξει μια σειρά από Ευρωπαϊκά Σύμβολα για την ήπειρο της Ευρώπης τα οποία μοιράζονται με την Ευρωπαϊκή Ένωση. Σκοπός των συμβόλων είναι να δημιουργήσουν μια πανευρωπαϊκή ταυτότητα.

Σύμβολα
Ευρωπαϊκή σημαία

Η Ευρωπαϊκή σημαία αποτελείται από δώδεκα χρυσούς αστέρες που σχηματίζουν κύκλο μέσα σε ένα μπλε υπόβαθρο. Ο κύκλος με τα χρυσά αστέρια συμβολίζει την ενότητα, την αλληλεγγύη και την αρμονία μεταξύ των λαών της Ευρώπης. Ο αριθμός 12 συμβολίζει την τελειότητα, την ολότητα και δεν έχει σχέση με τον αριθμό των κρατών μελών

Σχετίζεται περισσότερο με την Ευρωπαϊκή Ένωση (πρώην Ευρωπαϊκές Κοινότητες), η οποία και υιοθέτησε τη σημαία το 1986. Ωστόσο δημιουργήθηκε από το Συμβούλιο της Ευρώπης το 1955. 

Η Ευρωπαϊκή Ένωση και το Συμβούλιο της Ευρώπης είναι δύο ξεχωριστοί οργανισμοί. Ενώ η Ευρωπαϊκή Ένωση έχει 27 μέλη το Συμβούλιο της Ευρώπης αποτελείται από 47 μέλη τα οποία δεν είναι μόνο μέλη της Ευρωπαϊκής Ένωσης αλλά και Ευρωπαϊκές χώρες (εκτός από τη Λευκορωσία, το Καζακστάν και το Βατικανό). Όταν υιοθετήθηκε από το Συμβούλιο της Ευρώπης, η σημαία εκπροσωπούσε όχι μόνο το ίδιο το Συμβούλιο αλλά και όλη την Ευρώπη. Παρόλα αυτά, αφού και οι δύο οργανισμοί αντιπροσωπεύουν την Ευρωπαϊκή ενότητα, χρησιμοποιούν την ίδια σημαία. Η σημαία της ΕΕ συμβολίζει τόσο την Ευρωπαϊκή Ένωση όσο και, γενικότερα, την ταυτότητα της Ευρώπης. Στο πέρασμα του χρόνου, έχει γίνει το πιο αναγνωρίσιμο σύμβολο της ευρωπαϊκής ταυτότητας.

Προεδρικό σύμβολο
Κάθε Προεδρία του συμβουλίου της Ευρωπαϊκής Ένωσης έχει το δικό της λογότυπο. Τα χρώματα και τα σχέδια του συμβόλου ακολουθούν την πολιτική την οποία θα ακολουθήσει η Ευρωπαϊκή Ένωση του 6 μήνες της εκάστοτε προεδρίας. Η Ευρωπαϊκή Ένωση δεν έχει κάποιο εθνόσημο, οπότε το προεδρικό σύμβολο αντικαθιστά αυτό το κενό.

Ευρωπαϊκός Ύμνος
Η μελωδία που χρησιμοποιείται για να συμβολίζει την ΕΕ προέρχεται από την Ενάτη Συμφωνία που συνέθεσε ο Λούντβιχ βαν Μπετόβεν το 1823, όταν μελοποίησε τους στίχους του Φρίντριχ Σίλερ "Ωδή στη Χαρά", που είχαν εκδοθεί το 1785.  Λόγω της πολυγλωσσίας που επικρατεί στην Ευρωπαϊκή Ένωση, η έκδοσή του είναι μόνο μουσική καθώς οι Γερμανικοί στίχοι δεν έχουν καμία νομική υπόσταση. 

Ο ύμνος δεν συμβολίζει απλώς την Ευρωπαϊκή Ένωση αλλά και την Ευρώπη γενικότερα. Το ποίημα "Ωδή στη Χαρά" εκφράζει την ιδεαλιστική άποψη του Σίλερ για συναδέλφωση όλων των λαών, την οποία συμμεριζόταν ο Μπετόβεν.

Το 1972, η Ωδή στη Χαρά του Μπετόβεν έγινε ο ύμνος του Συμβουλίου της Ευρώπης, και το 1985 αναγνωρίστηκε από τους ηγέτες της ΕΕ ως ο ύμνος της Ευρωπαϊκής Ένωσης. Ο ύμνος δεν έχει λόγια, παρά μόνο μουσική. Με την παγκόσμια γλώσσα της μουσικής, αυτός ο ύμνος εκφράζει τα ευρωπαϊκά ιδανικά της ελευθερίας, της ειρήνης και της αλληλεγγύης.   

Ο ύμνος της ΕΕ δεν προορίζεται να αντικαταστήσει τους εθνικούς ύμνους, αλλά να εξυμνήσει τις κοινές αξίες των κρατών μελών της ΕΕ. Χρησιμοποιείται σε επίσημες συνελεύσεις τόσο του Συμβουλίου της Ευρώπης όσο και της Ευρωπαϊκής Ένωσης. Ο ύμνος ανακρούεται κατά τις επίσημες τελετές στις οποίες συμμετέχει η Ευρωπαϊκή Ένωση, και σε όλα γενικά τα είδη εκδηλώσεων ευρωπαϊκού χαρακτήρα.

Γνωμικό
Ένα Ευρωπαϊκό γνωμικό, Ενότητα στην πολυμορφία (Λατινικά In varietate concordia), υιοθετήθηκε μέσω μια ανεπίσημης διαδικασίας το 2000. Επιλέχθηκε από πολλές αποστολές μαθητών στην ιστοσελίδα www.devise-europe.org, και μετά αναγνωρίσθηκε από τον πρόεδρο του Ευρωπαϊκού Κοινοβουλίου.

Στις επίσημες γλώσσες των μελών της Ευρωπαϊκής Ένωσης
 Βουλγαρικά - Единни в многообразието
 Τσέχικα - Jednota v rozmanitosti
 Δανικά - Forenet i mangfoldighed
 Ολλανδικά - In verscheidenheid verenigd
 Αγγλικά - United in diversity 
 Εσθονικά - Ühinenud mitmekesisuses
 Φινλανδικά - Erilaisuudessaan yhdistynyt / Moninaisuudessaan yhtenäinen
 Γαλλικά - Unis dans la diversité 
 Γερμανικά - In Vielfalt geeint 
 Ελληνικά - Ενότητα στην πολυµορφία
 Ουγγρικά -  Egység a sokféleségben
 Ιρλανδικά - Aontaithe d'ainneoin na héagsúlachta 
 Ιταλικά - Uniti nella diversità 
 Λεττονικά - Vienotība dažādībā
 Λιθουανικά - Vienybė įvairialypiškume
 Μαλτέζικα - Fit-tiżwiq l-għaqda
 Πολωνικά - Jedność w różnorodności
 Πορτογαλικά - Unidos na diversidade
 Ρουμανικά - Uniţi în diversitate
 Σλοβάκικα - Zjednotení v rozmanitosti
 Σλοβένικα - Združeni v raznolikosti
 Ισπανικά - Unidos en la diversidad
 Σουηδικά - Förenade i mångfalden
 Κροατικά - Sjedinjeni u raznolikosti

 Στις γλώσσες υποψήφιων χωρών προς ένταξη 
 Αλβανικά
 Μακεδονικά - Обединети во различноста
 Τουρκικά - Çoklukta birlik

 Στις γλώσσες πιθανών υποψήφιων μελών προς ένταξη 
 Βοσνιακά - Ujedinjeni u različitosti
 Σερβικά - Уједињени у различитости / Ujedinjeni u različitosti

Συνθήκη της Λισαβόνας
Στη Συνθήκη της Λισαβόνας, το ευρώ αναγνωρίζεται ως το επίσημο νόμισμα της Ευρωπαϊκής Ένωσης και έτσι γίνεται το μόνο σύμβολο που επέζησε από το σύνταγμα της Ευρώπης.

 Εξωτερικοί σύνδεσμοι 
 The symbols of the EU
 Council of Europe Logo and the European Flag
 European Flag and Insignia
 Why the European flag has been chosen
  Original choir version
 The European Anthem and downloads
 The European Anthem
 European anthem
 Draft European constitution
 Une devise pour l'Europe 
 The EU at a glance (official EU site)
 The European motto (Eurominority site)

Κατηγορία:Σύμβολα της Ευρωπαϊκής Ένωσης
Κατηγορία:Ευρώπη

 Παραπομπές